Spjall:Jón Magnússon (f. 1946)

message: Eftir símtal frá Mörtu B. Helgadóttur (núverandi sambýliskona Jóns) þar sem hún kvartaði undan því fyrir sína hönd og Jóns að persónuupplýsingar um þeirra einkahagi (börn, sambýlisfólk) væru settar á netið tók ég út þann kafla, þar sem hann er ekki markverður skv. okkar ströngustu skilyrðum (Jónas Fr. hugsanlega undanskilinn). Hún vildi láta eyða síðunni þar sem hann er ekki lengur opinber persóna en ég tjáði henni að það gengi gegn okkar stefnu. Þess í stað verndaði ég síðuna til að ónafngreindir notendur gætu ekki bættt þessum upplýsingum inn aftur og bíð eftir erindi frá henni þar sem hún óskar formlega eftir því að síðan sé fjarlægð. --Stalfur 14. júlí 2009 kl. 19:28 (UTC)
replies: text: Þetta var fín breyting, ég styð hana sem og verndunina. — Jóna Þórunn 14. júlí 2009 kl. 19:51 (UTC)
replies: text: :Er að þýða Wikipedia:Biographies of living persons sem við ættum svo að geta vísað til og notað sem viðmið, en skv. Notability:Politicians þá á grein um JM rétt á sér. Þurfum hins vegar að passa betur upp á persónuupplýsingar og að heimilda sé getið. --Stalfur 14. júlí 2009 kl. 20:02 (UTC)

text: Þessar upplýsingar um maka, börn og annað skyldfólk, afmælisdag þeirra og fæðingarár, menntun þeirra og störf o.s.frv. eru hvorki markverðar né nauðsynlegar og ættu ekki að vera hérna. Hins vegar held ég að það sé ekki rétt að fjarlægja síðuna alveg, hvort sem kona Jóns eða jafnvel Jón sjálfur óskar þess skriflega eða ekki. Jón hefur jú verið þingmaður fyrir tvo stjórnmálaflokka, þingflokksformaður annars þeirra og forystumaður í þriðja stjórnmálaaflinu (Nýju afli), maður sem hefur setið í fleiri en einni og fleiri en tveimur nefndum á Alþingi (og til ársins 2009). Svo ég held að það sé alveg eðlilegt að hafa grein um hann í alfræðiritinu, hann telst væntanlega markverður einstaklingur. Og greinar um (lifandi) fólk í Wikipediu eru auðvitað ekki háðar samþykki viðkomandi: Ef viðkomandi er raunverulega markverður einstaklingur, þá ættum við að hafa grein um hann; þótt auðvitað verði að sýna auk hlutleysis ákveðna nærgætni þegar fjallað er um lifandi fólk. (Btw, gott framtak hjá þér að þýða viðmiðin um æviágrip lifandi fólks.) En ef við eyðum greininni af því að stjórnmálaþátttöku hans er lokið, hvað gerum við þá við hinar 77 greinarnar í flokknum Fyrrum Alþingismenn? --Cessator 14. júlí 2009 kl. 20:49 (UTC)
replies: text: :Nákvæmlega. Ég lofaði þeim að ég myndi bera þetta upp í umræðu hér um leið og ég væri búinn að þýða. Ég hef fengið erindið frá Jóni (þar sem hann segir að síðan séu óumbeðnar upplýsingar) og ætli þetta verði ekki nokkurs konar prófmál hér þar sem við leggjum greinilega fram þau rök sem gilda hjá okkur varðandi hver telst nógu markverður og hví við eyðum ekki greinum um þá sem eru markverðir, ef það verður niðurstaðan hjá okkur, í óþökk viðkomandi einstaklings. --Stalfur 14. júlí 2009 kl. 21:14 (UTC)
replies: text: :: Já, ég held að Alþingismenn, ráðherrar o.s.frv. séu sjálfkrafa nógu markverðir til að það megi skrifa greinar um þá — en þó ekki um einkalíf þeirra (nema í undantekningartilvikum). --Cessator 15. júlí 2009 kl. 16:06 (UTC)
replies: text: :::Ég las aldrei greinina eins og hún var. En eftir þessar breytingar þá sýnist mér að það sé sjálfsagður hlutur að halda greininni inni. Ég leggst því gegn eyðingu hennar. Ef það ætti að eyða henni á þeim forsendum að Jón sé ekki lengur þingmaður, þá yrðum við líka að eyða t.d. Davíð Oddssyni, Jóni Baldvin og svo endalaust áfram. Það bara kemur ekki til greina að mínu mati.  --Mói 15. júlí 2009 kl. 21:10 (UTC)

text: :Þar sem Jónas Fr. Jónsson, telst óumdeilanlega markverð persóna á Íslandi mun ég bæta nvið málsgrein um hanna og vensl hans við Jón, föður sinn! Thvj 3. október 2009 kl. 11:33 (UTC)
thread_title:  Upplýsingar um börn og annað 

message: Vanhæfur til að gegna embætti sérstaks saksóknara er frétt á Vísi, það er ekki algengt að fólk sé lýst vanhæft vegna skoðana sinna, spurning hvort þetta eigi skilda smá klausu. --Stalfur 14. september 2009 kl. 14:47 (UTC)
thread_title:  Sérstakur saksóknari og vanhæfni 

message: Ágæti hæstaréttarlögmaður, Jón Magnússon!
Wikipedia er alfræðivefur og samstarfsverkefni allra þeirra, sem vilja leggja verkinu lið. Ekki er nein formleg ritsjórn yfir verkinu, heldur meta þátttakendur hvort efni sé markvert eður ei og verðskuldi því grein eða ekki. Óumdeilt er, að menn, sem mjög hafa haft sig í frammi í fjölmiðlum og setið á Alþingi, eins og þú, teljist markverð persóna. Það stoðar lítt að viðkomandi sé ósáttur við umfjöllun um sig á Wikipedia og hafi samband við tiltekna meðlimi og hafi jafn vel í hótunum við þá, ef greinar verði ekki ritskoðað í samræmi við vilja hans. Slík framkoma er með öllu óásættanleg á Wikipedia og verður því ekkert mark á slíku tekið!
Viljir þú ekki una þessu, þá skal á það bent að verkið Wikipedia er vistað í Flórída í BNA og lýtur því lögum þar í landi. Þú skalt því beina kvörtunum þinum þangað, ef einhverjar eru!
Hins vegar, er alltaf fengur að ritfærum mönnum með þekkingu og reynslu eins og þú. Því vil ég endilega bjóða þér að taka þátt í að skrifa íslensku Wikipedia, með því stofna nýjar greinar og laga og bæta þær, sem þér þykir rangar eða ófullkomnar. En þú þarft jafnframt, eins og allir aðrir, að sætta þig við að þínar færslur og breytingar njóta engrar sértakrar verndar né friðhelgi umfram vinnu annarra meðlima. 
Bestu kveðjur og velkominn til samstarfs,
Thvj 5. október 2009 kl. 19:26 (UTC)
thread_title: Opið bréf til Jóns Magnússonar, hrl